ข้อบัญญัติองค์การบริหารส่วนตำบลเกาะสะบ้าข้อบัญญัติองค์การบริหารส่วนตำบลเกาะสะบ้าเรื่องกิจการประปาขององค์การบริหารส่วนตำบลเกาะสะบ้าพ.ศ. ๒๕๕๘[๑] อาศัยอำนาจตามความในมาตรา๗๑ แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๕)พ.ศ. ๒๕๔๖ องค์การบริหารส่วนตำบลเกาะสะบ้า โดยความเห็นชอบของสภาองค์การบริหารส่วนตำบลเกาะสะบ้าและนายอำเภอเทพาจึงตราข้อบัญญัติไว้ ดังต่อไปนี้ข้อ๑ ข้อบัญญัตินี้ เรียกว่า ข้อบัญญัติองค์การบริหารส่วนตำบลเกาะสะบ้าเรื่อง กิจการประปาขององค์การบริหารส่วนตำบลเกาะสะบ้า พ.ศ. ๒๕๕๘ข้อ๒ ข้อบัญญัตินี้ใช้บังคับในเขตองค์การบริหารส่วนตำบลเกาะสะบ้านับถัดจากวันที่ได้ประกาศไว้โดยเปิดเผย ณ สำนักงานองค์การบริหารส่วนตำบลเกาะสะบ้าข้อ๓ บรรดาระเบียบข้อบังคับ บัญญัติ หรือคำสั่งอื่นใดที่ขัดหรือแย้งกับข้อบัญญัตินี้ ให้ยกเลิกและให้ใช้ข้อบัญญัตินี้แทนข้อ๔ ให้นายกองค์การบริหารส่วนตำบลเกาะสะบ้าเป็นผู้รักษาการตามข้อบัญญัตินี้ และให้มีอำนาจออกข้อบังคับ ระเบียบ คำสั่งประกาศ เพื่อปฏิบัติให้เป็นไปตามข้อบัญญัตินี้พร้อมทั้งให้มีอำนาจแต่งตั้งพนักงานส่วนตำบลคนใดคนหนึ่งหรือหลายคนเป็นเจ้าหน้าที่การประปาได้หมวด ๑บททั่วไป ข้อ๕ ในข้อบัญญัตินี้การประปา หมายถึงการประปาองค์การบริหารส่วนตำบลเกาะสะบ้า ตำบลเกาะสะบ้า อำเภอเทพา จังหวัดสงขลาเจ้าหน้าที่การประปา หมายถึงนายกองค์การบริหารส่วนตำบลเกาะสะบ้า หรือบุคคลที่ได้รับแต่งตั้งจากนายกองค์การบริหารส่วนตำบลเกาะสะบ้าผู้ขอใช้น้ำ หมายถึง บุคคล หน่วยงาน องค์กรหรือสถานประกอบการที่ยื่นความประสงค์ขอใช้น้ำต่อเจ้าพนักงานท้องถิ่นผู้ใช้น้ำ หมายถึง บุคคล หน่วยงานองค์กรหรือสถานประกอบการที่ได้ทำสัญญาการใช้น้ำประปาไว้กับการประปาองค์การบริหารส่วนตำบลเกาะสะบ้าอัตราค่าน้ำประปาและค่าธรรมเนียมในการใช้น้ำประปาหมายถึง เงินหรือค่าธรรมเนียมอื่นใดที่องค์การบริหารส่วนตำบลเกาะสะบ้า เรียกเก็บจากผู้ใช้น้ำประปารวมทั้งค่ามาตรวัดน้ำ ค่าท่อ อุปกรณ์ ค่าแรง และค่าดำเนินการติดตั้งประปาจนแล้วเสร็จแต่ไม่รวมถึงค่าติดตั้งประปาภายในอาคารเจ้าพนักงานท้องถิ่น หมายถึงนายกองค์การบริหารส่วนตำบลเกาะสะบ้าพนักงานเจ้าหน้าที่ หมายถึงปลัดองค์การบริหารส่วนตำบลเกาะสะบ้า หรือข้าราชการหรือพนักงานส่วนตำบลตำแหน่งอื่นที่ได้รับมอบหมายจากเจ้าพนักงานท้องถิ่นหมวด ๒การขอใช้น้ำประปา ข้อ๖ การขอใช้น้ำประปาผู้ขอจะต้องยื่นคำร้องขอใช้น้ำต่อเจ้าหน้าที่การประปา ตามแบบที่องค์การบริหารส่วนตำบลเกาะสะบ้ากำหนด ณที่ทำการองค์การบริหารส่วนตำบลเกาะสะบ้า พร้อมเอกสาร ดังต่อไปนี้(๑)ทะเบียนบ้าน (ตัวจริง) พร้อมสำเนา จำนวน ๑ ฉบับ(๒)บัตรประจำตัวประชาชน หรือบัตรประจำตัวที่ทางราชการออกให้ พร้อมสำเนา จำนวน ๑ ฉบับ(๓)กรณีผู้ยื่นคำขอใช้น้ำเป็นผู้เช่าจะต้องนำหนังสือยินยอมของผู้ให้เช่ามายื่นพร้อมคำร้อง(๔)หากวางท่อตัดผ่านที่ดินของผู้อื่น จะต้องมีหนังสือยินยอมของเจ้าของที่ดินมายื่นพร้อมคำร้องข้อ๗ ผู้ขอใช้น้ำประปาต้องชำระค่าธรรมเนียมตามอัตราที่กำหนดท้ายข้อบัญญัตินี้ เมื่อเจ้าหน้าที่การประปาพิจารณาอนุญาตให้ใช้น้ำประปาข้อ๘ ให้เจ้าหน้าที่การประปาพิจารณาคำร้องขอใช้น้ำภายใน๗ วัน นับแต่วันที่ได้รับคำร้องขอใช้น้ำประปาจากผู้ยื่นคำร้องกรณีเจ้าหน้าที่ประปาพิจารณาแล้วอนุญาตให้ใช้น้ำประปาให้แจ้งผู้ยื่นคำร้องดำเนินการชำระค่าธรรมเนียมการใช้น้ำประปาต่อไปกรณีเจ้าหน้าที่การประปาพิจารณาแล้วไม่อนุญาตให้ใช้น้ำประปาให้แจ้งเป็นหนังสือให้ผู้ยื่นคำร้องทราบเป็นการด่วนพร้อมทั้งเหตุผลที่ไม่อนุญาตข้อ๙ การขอใช้น้ำชั่วคราวให้ถือปฏิบัติเช่นเดียวกับข้อ ๖ และข้อ ๗ และให้นำเอกสารการครอบครองที่ดินหรือหนังสือรับรองการใช้พื้นที่ที่จะดำเนินการก่อสร้างมาแสดงต่อเจ้าหน้าที่มาตรวัดน้ำชั่วคราวเมื่อเลิกใช้แล้วให้ตกเป็นสมบัติของการประปาและให้ติดตั้งได้ขนาดไม่เกินกว่าØ ๑/๒ นิ้วข้อ๑๐ การขอยกเลิกการใช้น้ำประปาชั่วคราวให้ผู้ใช้น้ำยื่นคำขอต่อเจ้าพนักงานท้องถิ่นตามแบบพิมพ์ที่องค์การบริหารส่วนตำบลเกาะสะบ้ากำหนดโดยผู้ใช้น้ำต้องฝากมาตรวัดน้ำไว้กับองค์การบริหารส่วนตำบลเกาะสะบ้าและต้องเสียค่าถอดมาตรวัดน้ำตามอัตราท้ายข้อบัญญัตินี้ ทั้งนี้ การฝากมาตรวัดน้ำนั้นให้มีกำหนดเวลาคราวละหนึ่งปีเมื่อครบกำหนดระยะเวลา หากผู้ใช้น้ำประสงค์จะฝากมาตรวัดน้ำต่อให้ยื่นคำขอต่อเจ้าพนักงานท้องถิ่นตามแบบที่องค์การบริหารส่วนตำบลเกาะสะบ้ากำหนดภายใน๓๐ วัน นับถัดจากวันครบกำหนด ๑ ปี หากไม่ยื่นคำขอภายในกำหนดเวลาดังกล่าวให้ถือว่าสิทธิการใช้น้ำประปาเป็นอันพับไปข้อ๑๑ เมื่อผู้ใช้น้ำขอยกเลิกใช้ ย้ายที่อยู่ โอนหรือเปลี่ยนชื่อผู้ใช้น้ำให้ยื่นคำร้องต่อการประปาองค์การบริหารส่วนตำบลเกาะสะบ้า ทราบล่วงหน้าอย่างน้อย ๓วัน และต้องชำระค่าธรรมเนียมตามอัตราที่กำหนดในท้ายข้อบัญญัตินี้มิฉะนั้นจะถือว่ายังเป็นผู้ใช้น้ำอยู่และจะต้องรับผิดชอบจ่ายค่าน้ำตามอัตราที่กำหนดผู้เข้ามาอยู่ต่อจากผู้ใช้น้ำตามวรรคหนึ่งหากมีความประสงค์จะขอใช้น้ำประปาต้องยื่นคำร้องต่อการประปาองค์การบริหารส่วนตำบลเกาะสะบ้าภายใน ๗ วัน นับแต่วันย้ายเข้ามาอยู่ มิฉะนั้นจะต้องรับผิดชอบในจำนวนหนี้ที่ผู้ใช้น้ำรายเก่าค้างชำระอยู่หมวด ๓ระเบียบปฏิบัติของผู้ใช้น้ำประปา ข้อ๑๒ ทรัพย์สินดังต่อไปนี้ เป็นกรรมสิทธิ์ของการประปาองค์การบริหารส่วนตำบลเกาะสะบ้า(๑)ท่อเมนประปา ท่อภายนอกที่ต่อจากท่อเมนรวมไปถึงมาตรวัดน้ำและอุปกรณ์เกี่ยวกับการประปาที่สร้างโดยงบประมาณขององค์การบริหารส่วนตำบลเกาะสะบ้า รวมถึงเครื่องกั้นน้ำและตราผนึก(๒)ท่อ และอุปกรณ์ต่าง ๆ ที่เกี่ยวกับการประปา ที่ต่อหรือติดตั้งอยู่ใน ตรอก ซอย ถนนหรือทางสาธารณะ(๓)ท่อและอุปกรณ์ต่าง ๆ ที่เกี่ยวกับการประปา ที่ต่อหรือติดตั้งไป ลอดใต้หรือทับพื้นดินหรือทรัพย์สินของผู้ใช้น้ำประปาหรือของผู้อื่นเพื่อประโยชน์ในการส่งน้ำ และจ่ายน้ำให้แก่ประชาชน หรือเพื่อการสาธารณะหรือเพื่อใช้ป้องกันสาธารณภัยข้อ๑๓ การต่อท่อประปาภายนอกจากท่อเมนถึงมาตรวัดน้ำและการติดตั้งมาตรวัดน้ำเป็นหน้าที่ของเจ้าหน้าที่การประปาองค์การบริหารส่วนตำบลเกาะสะบ้าและเมื่อติดตั้งแล้วให้ถือเป็นทรัพย์สินของการประปาองค์การบริหารส่วนตำบลเกาะสะบ้าข้อ๑๔ การต่อท่อประปาภายในจากมาตรวัดน้ำ เป็นหน้าที่ของผู้ใช้น้ำดำเนินการเอง และเมื่อติดตั้งแล้วเป็นทรัพย์สินของผู้ใช้น้ำข้อ๑๕ มาตรวัดน้ำ เมื่อติดตั้งแล้วและปรากฏว่าในเดือนที่ผ่านมาผู้ใช้น้ำจะใช้น้ำหรือไม่ก็ตาม การประปาองค์การบริหารส่วนตำบลเกาะสะบ้าจะคิดค่ารักษาเป็นรายเดือนตามอัตราค่าธรรมเนียมท้ายข้อบัญญัตินี้ข้อ๑๖ การติดตั้งมาตรวัดน้ำจะต้องติดตั้งในตอนต้นทางในเขตสถานที่ของผู้ใช้น้ำ หรือที่สาธารณะอื่นซึ่งเหมาะสมแก่การตรวจสอบการจดปริมาตรการใช้น้ำหรือการแก้ไขเปลี่ยนแปลงซ่อมแซมบำรุงรักษาได้โดยสะดวกข้อ๑๗ การประปาองค์การบริหารส่วนตำบลเกาะสะบ้า จะตีตราผนึกไว้ที่มาตรวัดน้ำหรือเครื่องวัดน้ำและเป็นหน้าที่ของผู้ใช้น้ำที่จะต้องรับผิดชอบดูแลรักษาให้อยู่ในสภาพที่เรียบร้อยหากเกิดความชำรุดเสียหายโดยความผิดของผู้ใช้น้ำ ผู้ใดผู้หนึ่ง หรือสัตว์เลี้ยงผู้นั้นจะต้องจ่ายค่าปรับตามอัตราท้ายข้อบัญญัตินี้ข้อ๑๘ บรรดาท่อเมนประปา ท่อภายนอกรวมถึงมาตรวัดน้ำที่เป็นทรัพย์สินของการประปาองค์การบริหารส่วนตำบลเกาะสะบ้าผู้ใด หรือสัตว์เลี้ยงของผู้ใด กระทำให้เกิดการชำรุดเสียหายผู้นั้นจะต้องรับผิดชดใช้ค่าเสียหายสำหรับการนั้นข้อ๑๙ ห้ามมิให้ผู้ใช้น้ำ หรือผู้หนึ่งผู้ใดทำการแก้ไขเปลี่ยนแปลงท่อเมนประปา ท่อประปาหรืออุปกรณ์ต่าง ๆ เว้นแต่จะได้รับอนุญาตหรือทำความตกลงกับการประปาองค์การบริหารส่วนตำบลเกาะสะบ้าข้อ๒๐ หากท่อเมนประปา ท่อภายนอก ภายในเกิดชำรุดมีน้ำประปารั่วไหลภายในหรือภายนอกมาตรวัดน้ำเป็นหน้าที่ของผู้ใช้น้ำหรือผู้ที่พบเห็นต้องรีบแจ้งให้การประปาองค์การบริหารส่วนตำบลเกาะสะบ้าทราบเพื่อทำการแก้ไขหรือซ่อมแซมโดยเร็วข้อ๒๑ กรณีท่อภายในเกิดการชำรุดเสียหายผู้ใช้น้ำจะต้องดำเนินการซ่อมแซมและออกค่าใช้จ่ายเองทั้งหมดและต้องชำระค่าน้ำที่สูญไปจากการรั่วไหลเนื่องจากเหตุชำรุดนั้นข้อ๒๒ ผู้ใช้น้ำจะต้องรับผิดชอบในการดูแลรักษาประตูน้ำ มาตรวัดน้ำ และท่อภายในให้อยู่ในสภาพดีอยู่เสมอถ้าเกิดการชำรุดเสียหายโดยการกระทำอย่างใดอย่างหนึ่งของผู้ใช้น้ำเององค์การบริหารส่วนตำบลเกาะสะบ้า จะไม่รับผิดชอบและชดใช้ค่าเสียหายไม่ว่ากรณีใด ๆข้อ๒๓ ห้ามมิให้ผู้ใช้น้ำประปา นำน้ำประปาที่การประปาอนุญาตให้ใช้ในบ้าน ไปจำหน่ายในรูปแบบใดๆ ทั้งสิ้นเว้นแต่จะได้รับอนุญาตเป็นหนังสือจากการประปาองค์การบริหารส่วนตำบลเกาะสะบ้าผู้ใดประสงค์จะนำน้ำประปาของการประปาไปจำหน่ายต้องยื่นคำร้องต่อเจ้าหน้าที่การประปาตามระเบียบ และหลักเกณฑ์ให้ถูกต้องและให้เจ้าหน้าที่การประปาอนุญาตพิจารณาเป็นรายกรณีไปข้อ๒๔ ผู้ใช้น้ำประปารายใดประสงค์จะสูบน้ำส่งขึ้นบนอาคารสูงจะต้องทำบ่อพัก หรือที่พักน้ำก่อนแล้วจึงสูบน้ำจากบ่อพักน้ำอีกต่อหนึ่งห้ามไม่ให้สูบน้ำจากเส้นท่อประปาโดยตรง เว้นแต่จะได้รับอนุญาตเป็นหนังสือจากเจ้าหน้าที่การประปาองค์การบริหารส่วนตำบลเกาะสะบ้ากรณีที่เจ้าหน้าที่การประปาองค์การบริหารส่วนตำบลเกาะสะบ้าตรวจพบว่ามีการสูบน้ำจากเส้นท่อประปาโดยตรงผู้ใช้น้ำหรือผู้กระทำดังกล่าวจะมีความผิดและต้องชำระค่าปรับตามที่กำหนดไว้ท้ายข้อบัญญัตินี้ข้อ๒๕ ผู้ใช้น้ำจะต้องไม่ทำการปลูกสร้างต่อเติมโรงเรือน สิ่งปลูกสร้างอื่นใด หรือกระทำการใด ๆอันอาจเกิดความเสียหายหรือเป็นอุปสรรคต่อระบบส่งน้ำประปา การบำรุงรักษามาตรวัดน้ำตลอดจนอุปกรณ์ต่าง ๆเว้นแต่จะได้รับอนุญาตจากการประปาองค์การบริหารส่วนตำบลเกาะสะบ้าหากเจ้าหน้าที่การประปาพบเห็นการกระทำตามวรรคแรกให้เจ้าหน้าที่ประปามีสิทธิเข้าทำการรื้อถอนได้ตามสมควรแก่กรณีโดยผู้ใช้น้ำจะต้องออกค่าใช้จ่ายทั้งหมดข้อ๒๖ หากผู้ใดมีเจตนาทุจริตเอาน้ำประปาไปใช้ หรือเปลี่ยนแปลงแก้ไขตัวเลขในมาตรวัดน้ำ หรือกระทำการใด ๆ ก็ตามเพื่อเอาน้ำประปาไปใช้การประปาองค์การบริหารส่วนตำบลเกาะสะบ้าจะงดจ่ายน้ำทันทีและจะต้องชดใช้ค่าเสียหายให้แก่การประปาองค์การบริหารส่วนตำบลเกาะสะบ้าและจะดำเนินคดีตามกฎหมายข้อ๒๗ ผู้ใช้น้ำประปา จะต้องยินยอมและอำนวยความสะดวกให้แก่เจ้าหน้าที่ในการตรวจสอบท่อประปาหรืออุปกรณ์ต่าง ๆ ที่เกี่ยวข้องกับการประปา ได้ทุกเวลาเมื่อมีเหตุจำเป็นหมวด ๔อัตราค่าน้ำและการชำระค่าใช้น้ำ ข้อ๒๘ ค่าน้ำประปาจะคิดเป็นลูกบาศก์เมตรตามที่กำหนดไว้ท้ายข้อบัญญัตินี้และราคาอาจเปลี่ยนแปลงได้โดยการประปาองค์การบริหารส่วนตำบลเกาะสะบ้าจะประกาศให้ทราบเป็นคราว ๆ ไปข้อ๒๙ ค่าบำรุงรักษามาตรวัดน้ำการเรียกเก็บค่าบำรุงรักษามาตรวัดน้ำ การประปาองค์การบริหารส่วนตำบลเกาะสะบ้าจะเรียกเก็บรวมอยู่ในใบเสร็จรับเงินค่าน้ำประปาเป็นรายเดือน ตามอัตราที่กำหนดไว้ท้ายข้อบัญญัติองค์การบริหารส่วนตำบลนี้ข้อ๓๐ ผู้ใช้น้ำจะต้องชำระค่าน้ำเมื่อเจ้าหน้าที่การประปาได้นำบิลมาขอรับเงินมิฉะนั้น จะต้องนำเงินไปชำระที่ที่ทำการองค์การบริหารส่วนตำบลเกาะสะบ้า ภายใน ๗วัน นับแต่วันที่ได้รับแจ้งหนี้ถ้าไม่ชำระภายในกำหนดการประปาจะงดส่งน้ำจนกว่าจะได้รับการชำระค่าน้ำเสร็จสิ้นข้อ๓๑ ถ้าน้ำประปาสูญเสียอันเกิดจากการรั่วไหลหรือเกิดจากการต่อท่อรับน้ำใช้โดยไม่ผ่านมาตรวัดน้ำหรือกระทำการทุจริตหรือมีพฤติการณ์ที่ทำให้เชื่อได้ว่าส่อไปในทางทุจริตให้คิดตามขนาดท่อ ดังต่อไปนี้๑. ท่อขนาด Ø ๑/๒ นิ้ว คิดวันละ๑๐ ม๓๒. ท่อขนาด Ø ๓/๔ นิ้ว คิดวันละ๑๕ ม๓๓. ท่อขนาด Ø ๑ นิ้ว คิดวันละ๒๕ ม๓๔. ท่อขนาด Ø ๑ ๑/๒ - ๒นิ้ว คิดวันละ๑๐๐ ม๓๕. ท่อขนาด Ø ๒ นิ้ว คิดวันละ๓๐๐ ม๓หมวด ๕บทเบ็ดเตล็ด ข้อ๓๒ การประปาองค์การบริหารส่วนตำบลเกาะสะบ้าจะทำการงดส่งน้ำเมื่อมีเหตุจำเป็น โดยแจ้งให้ผู้ใช้น้ำทราบล่วงหน้าการงดส่งน้ำตามวรรคหนึ่งหากมีระยะเวลาเกิน๒๔ ชั่วโมงขึ้นไป ต้องประกาศให้ผู้ใช้น้ำประปาทราบโดยทั่วกันข้อ๓๓ หากผู้ใช้น้ำกระทำการฝ่าฝืนข้อบัญญัตินี้หรือไม่ปฏิบัติตามคำแนะนำตักเตือนโดยชอบของเจ้าหน้าที่การประปาองค์การบริหารส่วนตำบลเกาะสะบ้าการประปาองค์การบริหารส่วนตำบลเกาะสะบ้าทรงไว้ซึ่งสิทธิ์ที่จะงดส่งน้ำได้ประกาศ ณ วันที่ ๖มกราคม พ.ศ. ๒๕๕๙สุทิน ปาโตนายกองค์การบริหารส่วนตำบลเกาะสะบ้า[เอกสารแนบท้าย]๑. บัญชีอัตราค่าธรรมเนียมท้ายข้อบัญญัติองค์การบริหารส่วนตำบลเกาะสะบ้าเรื่อง กิจการประปาขององค์การบริหารส่วนตำบลเกาะสะบ้า พ.ศ. ๒๕๕๘(ดูข้อมูลจากภาพกฎหมาย)ชวัลพร/ภวรรณตรี/จัดทำ๒๔ เมษายน ๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๑๐๗ ง/หน้า ๔๖/๑๙ เมษายน ๒๕๖๐